Mari Laaniste

Mari Laaniste (sündinud 9. mail 1977 Tallinnas) on eesti kunstiteadlane ja kirjanik. Kirjanikuna on ta kasutanud pseudonüümi Hiram.

Mari Laaniste on lõpetanud 1995. aastal Jakob Westholmi Keskkooli ning 1999. aastal Eesti Kunstiakadeemia kunstiteaduse erialal. Ta kaitses 2001. aastal sealsamas kunstiteaduse erialal magistritöö "Koomiksi väärtusküsimus. Eesti koomiksi arengust kultuuriloolises kontekstis". Aastail 2003–2007 oli ta Kunstiakadeemia kunstiteaduse doktorant. 

Ta töötab teadurina Eesti Kirjandusmuuseumi keele- ja kirjandusteooria töörühmas. Tema uurimistöö põhisuunad on visuaalsed narratiivid, sõna ja pildi suhe visuaalkommunikatsioonis, koomiks, joonisanimatsioon ja film.Mari Laaniste Eesti Kirjandusmuuseumi keele- ja kirjandusteooria töörühma kodulehel

Lisaks teadustööle on Laaniste tegev kunsti-, filmi- ja popkultuurikriitikuna. Ta on kirjutanud ka ilukirjandust, kasutades autorinime Hiram. Tema tuntumaid teoseid on 1999. aastal ilmunud romaan "Mõru maik" (2. trükk 2000. aastal).

 Viited 

 Välislingid 

Annika Koppel, Millenniumi depressiivne meelelahutus Postimees, 7. detsember 1999

Kategooria:Eesti kunstiteadlased
Kategooria:Eesti kirjanikud
Kategooria:Sündinud 1977